Vakacava e Levu tu na Yaca ni Kalou?
Kena isau vakaivolatabu
E tiko na yaca ni Kalou. Qo na yacana יהוה ena vosa vakaIperiu qai kena ibalebale “Jehovah” ena vosa vakavalagi. a E kaya kina na Kalou ena vuku i Aisea: “O yau o Jiova. Qori na yacaqu.” (Aisea 42:8) E laurai vaka 7,000 na yaca qo ena ivolavivigi makawa ni iVolatabu. Na iwiliwili qori e levu cake ina so tale na icavuti e kilai kina na Kalou se e cavuti kina e dua ena iVolatabu. b
E tiko eso tale na yaca e kilai kina na Kalou?
Ni dua ga na yaca e kilai kina na Kalou, e tiko eso tale na icavuti se ivakamacala e tukuni me baleti koya. Toka e ra qo eso na icavuti kei na ivakamacala e kilai kina na Kalou, era dui vakaraitaka tale ga na itovo qoroi e tu vua.
Yaca ni vanua ena iVolatabu vakaIperiu
Eso na yaca ni vanua ena iVolatabu era cavuti kina na yaca ni Kalou, ia qori era sega ni isosomi ni yacana.
Vuna me kilai qai vakayagataki kina na yaca ni Kalou
E bibi vei Jiova na yacana, ya na vuna e volai kina vakavica vata na udolu ena iVolatabu.—Malakai 1:11.
E dau raica vakabibi tale ga o Jisu na yaca ni Kalou. Kena ivakaraitaki, a masulaka vei Jiova: “Me vakarokorokotaki na yacamuni.”—Maciu 6:9; Joni 17:6.
Ena gauna e kila kina e dua na yaca ni Kalou qai vakayagataka rau sa na veitokani sara ga kei Jiova. (Same 9:10; Malakai 3:16) Qo na yalayala ni Kalou vua na nona itokani: “Ni lomani au, au na vakabulai koya. Au na taqomaki koya ni kila na yacaqu.”—Same 91:14.
E kaya na iVolatabu: “Era tu eso era vakatokai mera kalou mai lomalagi se vuravura, ni levu na ‘kalou,’ e levu tale ga na ‘turaga.’” (1 Korinica 8:5, 6) E kaya tale ga na iVolatabu ni yaca ni Kalou dina duadua ga o Jiova.—Same 83:18.
a Eso na vuku ni vosa vakaIperiu era lavetaka na “Yahweh” me yaca ni Kalou.
b Na ivakaleka ni yaca qori e kilai me “Ja,” e laurai vaka 50 ena iVolatabu, okati tale ga kina na kena vakayagataki na “Hallelujah,” se “Alleluia,” e kena ibalebale “Vakacaucautaki Ja.”—Vakatakila 19:1; American Standard Version; King James Version.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn